מיטרוניקס

מיטרוניקס בע"מ היא חברה ציבורית ישראלית המפתחת, מייצרת ומשווקת ציוד לבריכות שחייה, ובפרט רובוטים לניקוי בריכות שחייה. החברה הוקמה בדצמבר 1990 על ידי קיבוץ יזרעאל ועל ידי תעשיות יזרעאל - שותפות מוגבלת שבשליטת הקיבוץ (פעילות הקיבוץ בתחום זה החלה עוד בשנת 1983). החברה עוסקת בפיתוח, יצור, שיווק, הפצה ותמיכה טכנית בציוד לבריכות שחייה: רובוטים לניקוי בריכות שחייה, כיסויים אוטומטיים לבריכות, אזעקות להגנת המשתמשים בבריכה מטביעה ומוצרים משלימים לטיפול במים לבריכות שחייה. כ-98% מהכנסות החברה נובעים ממכירות של מוצרים ושירותים בחו"ל. להערכת החברה היא מחזיקה (נכון לדצמבר 2020) בכ-50% משוק המנקים הרובוטיים לבריכות שחייה פרטיות. מפעל החברה נמצא בקיבוץ יזרעאל, ובסוף 2016 פתחה החברה מפעל נוסף בפארק תעשיות רמת דלתון. מניות החברה נסחרות בבורסה לניירות ערך בתל אביב. בסוף 2017 היו כ-60% מהמניות בידי קיבוץ יזרעאל, וכ-40% - בידי הציבור. שווי השוק של החברה בסוף 2017, 2.16 מיליארד ש"ח, הציב אותה במקום הראשון מבין החברות הקיבוציות הציבוריות. בנובמבר 2021 היו 56.3% מהמניות בידי קיבוץ יזרעאל, והשאר בידי הציבור. לחברה יש חברות-בת העוסקות בשיווק, בהפצה, בשירות ובמכירות של מוצרי החברה: Maytronics U.S. Inc.: חברה-בת בבעלות מלאה בארצות הברית שמרכזה באטלנטה, ג'ורג'יה ועוסקת בעיקר בשיווק, בהפצה ובשירות לרובוטים לניקוי בריכות פרטיות וציבוריות. MG International SA: חברה-בת בצרפת המוכרת בשם Maytronics France, ועוסקת בשיווק, בהפצה ובשירות לאזעקות לבריכות פרטיות ולרובוטים לניקוי בריכות פרטיות וציבוריות; בפיתוח, בייצור, בשיווק ובשירות לכיסויים אוטומטיים לבריכות פרטיות; ובפיתוח, בייצור, בשיווק ובתמיכה במערכות גילוי למניעת אירועי טביעה בבריכות ציבוריות. מניות החברה נסחרות בבורסת Alternext בצרפת. החברה האם הישראלית מחזיקה ב-73% מההון וב-82.45% מזכויות ההצבעה. Maytronics Australia Pty Ltd.: חברה-בת באוסטרליה, הוקמה ב-2011, עוסקת במכירה, בשיווק ובשירות של מוצרי החברה ומוצרי בריכה נוספים. החברה האם הישראלית מחזיקה ב-61.2% ממניות החברה, והיתרה היא בידי מנהליה האוסטרלים של החברה. Bünger & Frese GMBH: חברה-בת בגרמניה, נרכשה על ידי החברה ב-16 ביוני 2020, והיא בבעלותה המלאה. עוסקת במכירת מנקי בריכה רובוטיים ומגוון רחב של מוצרים נלווים לבריכה. Maytronics Spain and Portugal S.L.: חברה-בת בספרד, הוקמה בנובמבר 2020, והיא בבעלות מלאה של החברה. פועלת כזרוע שיווק בספרד ובפורטוגל ומתן שירותי תמיכה טכנית למפיצים ולדילרים של החברה. לחברה יש שלל פטנטים בקשות פטנט הקשורים ברובוטים לניקוי בריכות, בשיטות לניקוי בריכות ולניטור מי הבריכות. לחברה סימני מסחר אחדים, שהעיקרי בהם הוא המותג "Dolphin". אתר האינטרנט הרשמי של מיטרוניקס מיטרוניקס, ברשת החברתית פייסבוק מיטרוניקס, ברשת החברתית פייסבוק דולפין: קפיצה למים הגלובליים, באתר "חדשנות ישראלית" עמרי זרחוביץ', מיטרוניקס זינקה ב-600% בחמש שנים - ולרובוטים יש עדיין לאן להתקדם, באתר TheMarker‏, 13 ביוני 2017 אביב לוי, ‏מיטרוניקס זינקה בכ-1,000% מאז שקיבוץ יזרעאל דחה המכירה, באתר גלובס, 12 ביוני 2018 יורם גביזון, אוצר בבריכה: הרובוט שהציל קיבוץ מפשיטת רגל והפך אותו לבעלים של חברה ששווה 2.5 מיליארד שקל, באתר TheMarker‏, 5 באוקטובר 2018 מיטרוניקס מרחיבה את מפעל הייצור בהשקעה של 22 מיליון שקל, באתר TechTime‏, 24 בנובמבר 2019 ענת ג'ורג'י, מיטרוניקס - ביצת הזהב של קיבוץ יזרעאל - מאבדת מחצית משווייה, אבל החברים אופטימיים, באתר TheMarker‏, 15 בדצמבר 2023 מיטרוניקס בע"מ, באתר הבורסה לניירות ערך בתל אביב מיטרוניקס בע"מ, באתר "מאיה" מיטרוניקס בע"מ, באתר גלובס מיטרוניקס בע"מ: נתונים כספיים באתר מאי"ה. מיטרוניקס בע"מ - דו"ח תקופתי לשנת 2020, באתר מאי"ה מיטרוניקס בע"מ - דו"ח תקופתי לשנת 2021, באתר "מאיה" מאיר הראובני, "דולפין" מנקה את הבריכה- לבד במשך הליל, מעריב, 2 בספטמבר 1986 יניב אעידן, קיבוץ יזרעאל: מיטרוניקס – החברה הקיבוצית הציבורית הגדולה בישראל, באתר "עמק ניוז", 23 באפריל 2018